રચનાએ બધી વાત કરી અને સાક્ષી બોલી, હા તારી વાત તો સાચી છે. રચનાના રૂમમાં બીજી એક છોકરી પણ રહેતી હતી એનું નામ નમ્રતા હતું. સાક્ષી અને રચના વાત કરતાં હતાં ત્યારે નમ્રતા બોલી, મારી પાસે એક આઈડિયા છે ! રચનાએ કહ્યું, શું ? નમ્રતાએ કહ્યું, તું એક જ નાઈટમાં તારા ફી ભરવા જેટલા પૈસા કમાઈ લઈશ અને એ પણ મજાથી સુઈને ! સાક્ષી બોલી, તું કેવી વાત કરે છે નમ્રતા ! તું રચનાને કોલગર્લ બનવા કહે છે ! નમ્રતાએ કહ્યું, હા તો એમાં ખોટું શું છે ? આ પણ હાઈપ્રોફાઈલ બિઝનેસ જ તો છે ! રચના ચુપચાપ સાંભળતી હતી અને સાક્ષી ત્યાંથી જતી રહી. નમ્રતા બોલી, જો રચના તું આ બિઝનેસમાં હોઈશ તો તને એટલા બધા રૂપિયા મળશે કે તું માસ્ટર પણ કરી શકીશ અને સારી રીતે રહી પણ શકીશ ! રચનાના મનમાં માત્ર પૈસાની મજબૂરી હતી અને એણે ધીમા અવાજમાં કહ્યું, હું આ માટે તૈયાર છું ! નમ્રતા બોલી, ગુડ તો ક્યારે સ્ટાર્ટ કરવું છે ? રચના બોલી, આજ રાતથી જ ! રચનાના મનમાં વિચારોની ભરતી આવી ગઈ અને એ વિચારવા લાગી કે મને એકવારના પૈસા મળી જાય એટલે ઘણું !